Help jou kind om angs te oorkom
JY LEES NOU Help jou kind om angs te oorkom
Die senuwees knaag maar by baie kinders wanneer hulle teruggaan skool toe, maar vir sommige is daardie vlinders-in-die-maag-gevoel altyd daar. Ons ondersoek gevallestudies van kinder swat angsaanvalle kry en gee jou raad oor hoe om te help.
Die senuwees knaag maar by baie kinders wanneer hulle teruggaan skool toe, maar vir sommige is daardie vlinders-in-die-maag-gevoel altyd daar. Ongelukkig is daar baie kinders wat daagliks met dié verlammende gevoelens sukkel. Ons het met die sielkundiges Gemma Cribb en Nicole Hyatt gepraat om lig te werp op 'n probleem wat dikwels opgekrop word, oor hoe om angstigheid te herken en maniere om dit in toom te hou.
Wanneer ouers skei
John* (14) het gevoel sy angsvlakke skiet die hoogte in toe sy ouers besluit om te skei. "Ek het die heeltyd senuweeagtig geword en die bekommernis het gemaak dat ek nie kon slaap nie, ek het gesukkel om te konsentreer en die onbenulligste goed het my laat kop verloor," sê hy. "Dit het gereeld gebeur en dan het die mense naaste aan my deurgeloop. Ek het myself verloor. Dit het gevoel asof ek op die randjie van 'n krans leef en gedurig bang was ek val."
As Natasha* (16) by die skool gespanne geraak het, het sy 'n skerp pyn aan die linkerkant van haar bors gevoel. "Ek het probeer om dit net te ignoreer, maar dit het eendag erger geword," sê sy. Natasha was bang – haar hart het vinnig geklop en haar asemhaling was vlak. "Ek het gedink ek kry 'n hartaanval en onthou ek het my polsslag gevoel. Ek kon net nie myself kalmeer nie."
Nicole verwys na onlangse navorsing wat sê as 'n ma angstig was tydens haar swangerskap, dit na haar baba oorgedra kan word. "Kortisol, 'n hormoon wat tydens swangerskap vervaardig word, kan deur die plasenta na die baba oorgedra word en die baba loop dan 'n groter risiko om 'n angstoestand te ontwikkel."
Daar is baie soorte angsversteurings. Hier is 'n paar van die algemeenstes:
Let op hierdie simptome by jou kind:
Bekommerd en bang – hulle voel gedurig asof iets slegs gaan gebeur
Is dit angs of stres?
As jou kind dus senuweeagtig is tydens die eksamen, maar weer komkommerkoel is as die skoolvakansie aanbreek, is hulle dalk net gestres. "Maar vir sommige mense steek die angstigheid sonder enige ware rede kop uit en dit hou aan as die stresvolle situasie verby is."
As dit bekend klink, moet hulle hulp kry.
Leer vir jou kind hierdie wenke om hulself te kalmeer:
SKRYF DIT NEER Nicole stel voor jy skryf die dinge waaroor jy jou bekommer neer en fokus op elke punt. Vra jouself: "Wat is die kanse dat dit eintlik kan gebeur?" Jy sal dalk besef jy het dinge erger gemaak as wat dit werklik is.
Help jou kind:
As jy opmerk jou kind raak stuurs oor dinge waaroor sy nie normaalweg twee keer sou dink nie, vra haar oor haar vrese, sê Nicole. "Moedig haar aan om objektief te dink. Sê iets soos: 'Wat is die kanse dat dit gebeur'?"
Gemma stem saam om te luister is die beste manier om jou kind te ondersteun. "Om saam uit te hang wys jy gee om en verstaan en kan haar help om van haar bekommernisse te vergeet. Moedig haar aan om na haar huisdokter te gaan as die simptome voortduur."